### | | | | --- | --- | | | | | --- | | **Teknik- og Miljøudvalget** 9. juni 2016 Sagsnr. 710-2015-32474 Dok.nr. 710-2016-169553 Sagsbehandler DPEVCH | | 67.                 Kommunal deltagelse i fredningsforslag for Lysnetbakken m.v. - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Naturbeskyttelsesloven |

###

**SAGENS INDHOLD**

Byrådet skal i denne sag tage stilling til, om [adresse]
Kommune ønsker at deltage i et samarbejde med Danmarks Naturfredningsforenings Hovedbestyrelse
(DN) om udarbejdelse af et fredningsforslag for Lysnetbakken m.v.

Hovedbestyrelsen i DN planlægger at rejse en fredningssag
for Lysnetbakken m.v. Arealet er beliggende midt mellem [adresse] og [adresse].
Mod nord grænser arealet op til den fredede Niels Winther, som er beliggende i
både [adresse] og [adresse]. Mod øst medtages Simon Simonsen og [adresse] ned til
kirkefredningen nær [adresse]. Fredningsgrænsen går mod syd og medtager Weena Kjær
og Høgbjerg Skove, grænsende ned til [adresse]. Mod vest er [adresse]
udenfor fredningsgrænsen, som herefter følger [adresse] bæk mod nord, hvor den går
ind i Randers Kommune. Grænsen forløber ca. 500 meter inde i Randers Kommune op
til Niels Winther.

Et foreløbigt udkast til fredningsforslag og oversigtskort
er vedlagt som bilag. Arealet i fredningsforslaget er i alt ca. 472 ha, heraf
ca. 398 ha i [adresse] og ca. 74 ha i Randers Kommune.

En fredningssag kan rejses af DN alene, men sagen vil stå
stærkere i Fredningsnævnet, hvis [adresse] og Randers Kommuner er med til at
rejse fredningssagen. Fredningen skal igennem både Fredningsnævnet og Natur- og
Miljøklagenævnet, hvilket tager minimum 3-4 år.

Baggrunden for DN’s ønske om fredning er, at bevare
udsigten fra toppen af [adresse], der er en bakke fra forrige istid. Derudover vil
DN sikre, at der etableres stiforbindelser i hele området. Lysnetbakken består
af plastisk ler, og er en del af et moræneplateau, hvorfor bakken er udpeget
som nationalt geologisk interesseområde.

Fredningsforslaget vedrører arealernes drift og anvendelse.
Forslaget betyder, at landbrugsjord i omdrift kan benyttes som hidtil, dog er
tilplantning med flerårige udsigtshæmmende afgrøder som energipil, juletræer,
frugttræer og lignende samt læhegn og vildtremiser ikke tilladt. Eventuel
hidtidig praksis med hensyn til gødskning og anvendelse af pesticider på
beskyttet natur skal ophøre. Fredsskovpligtige løvtræsarealer må ikke ændres
til nåleskov. På arealer som de aktuelle, hvor jorden er plastisk ler, er det
ikke praksis at plante nåletræer, da dette ikke er rentabelt.

De øvrige fredningsbestemmelser giver offentligheden øget
adgang og opholdsret. Der må ikke etableres nye boliger i området, men kun
bygninger som er nødvendige for landbrugsdrift.

[adresse] og [adresse] er plejemyndighed og får pligt
til at pleje de fredede arealer i henhold til den plejeplan, som kommunerne
skal udarbejde senest et år efter fredningens gennemførelse.

**VURDERING**

Lysnet er kategoriseret som en af ’naturperlerne’ på
Favrskov Kommunes Naturportal. Et udflugtsmål med udsigt over store områder. Det
er [adresse] 9. højeste punkt og [adresse] højeste punkt beliggende 131
meter over havets overflade.

Naturstyrelsen ejer 9,1 ha omkring lergravsøen, der grænser
op til højdepunktet. Der er parkeringspladser med informationstavler og borde
og bænke tæt ved den nedlagte lergrav. Der er også trampesti rundt om
lergravsøen. Området er kendt for sine sjældne arter af planter og dyr. Vejen
og en vendeplads ved [adresse] højdepunktet har været fredet siden 1951.

Området er udpeget i Kommuneplan 2013, som nationalt
geologisk interesseområde. Retningslinjerne i Kommuneplan 2013 beskriver, at
tilstanden og arealanvendelsen kun bør ændres, hvis der er tale om en
forbedring af områdernes værdi. Det betyder, at Byggeri, veje, større tekniske
anlæg, anlægsarbejder, beplantning og andet, som kan sløre landskabets dannelsesformer,
skal undgås. En fredning kan understøtte Miljøministeriets udpegning af området
som nationalt geologisk interesseområde. Den sydlige del er et bevaringsværdigt
landskab. Området øst for Lysnet og uden for fredningsarealet er i kommuneplanen
udpeget som værdifuldt landbrugsområde.

Ved at frede et udsnit af Lysnet området kan der skabes
grundlag for at sikre den vide udsigt fra toppen af området. Der vil kunne
etableres stiadgange for offentligheden, hvilket for nuværende er begrænset.

DN har medtaget en del skove i fredningen for at fastholde
løvskov med naturlig drift. Teknik og Kultur vurderer, at fredningsgrænsen
generelt er planlagt i større udstrækning, end det kan begrundes med
fredningsformålene alene, og at området bør reduceres i omfang ved en fredning.

Teknik og Kultur vurderer at, det kan være hensigtsmæssigt,
at Favrskov Kommune indgår i sagen som samarbejdspartner. Det betyder, at
kommunen har en tæt dialog med DN om sagen og dermed vil kunne præge forslagets
nærmere udformning. På baggrund af det udarbejdede forslag vil Favrskov Kommune
dernæst kunne tage stilling til, om kommunen vil være medrejser af
fredningsforslaget. Et eventuelt samarbejde om fredningsforslaget vil ikke
forpligte kommunen til at være medrejser.

Der vil senere blive fremlagt en sag, hvor Byrådet kan tage
stilling til, om kommunen skal være egentlig medrejser af fredningssagen. Som
medrejser vil Favrskov Kommune blive ligeværdig part i sagen sammen med DN.

**ØKONOMI**

Det påhviler DN at udarbejde et budget for fredningen. [adresse]
Kommunes økonomi er beregnet på baggrund af DN’s foreløbige budget efter
Taksationskommissionens retningslinjer.

Ved en fredning fordeles udgiften med 75 % til staten og 25
% til kommunen. Når flere kommuner indgår i en fredningsgrænse, fordeles
udgiften mellem kommunerne sædvanligvis i forhold til kommunernes andel af
arealet.

Erstatningen vedrørende arealer i [adresse] er
beregnet ud fra begrænsning i afgrødedyrkning, naturnær skovdrift og etablering
af trampestier. Da arealerne i stort omfang må dyrkes som hidtil, er
erstatningsbeløbet betydelig mindre end ved almindelig ekspropriation.

Foreløbigt budgetoverslag for Favrskov Kommune beløber sig
til ca. 2,9 mio. kr. for 398 ha. Heraf forventes det, at Favrskov Kommune skal
afholde 25 % af beløbet, hvilket er ca. 725.000 kr.

Hvis fredningen vedtages, vil der være et behov for en
anlægsbevilling til etablering af hegn og stier på ca. 300.000 kr. Derudover
vil der på nogle af arealerne med høj vækst kunne blive behov for en
anlægsbevilling til rydning, hvilket anslås til 250.000 kr. Årlig afledt drift
forventes at blive på 35.000 kr. Behovet for bevillingerne er tidligst om 3-4
år.  De nævnte drifts- og anlægstiltag vil skulle finansieres af [adresse]
Kommune.

**INDDRAGELSE**

Der har været afholdt møde 3. maj
2016 med lodsejere om fredningsforslaget.

**INDSTILLING**

Direktøren for Teknik og Kultur indstiller, at Byrådet tiltræder
enten:

1. [adresse] indgår som samarbejdspartner i DN’s fredningsforslag
for Lysnetbakken m.v. med henblik på senere stillingtagen til eventuelt at være
medrejser eller

2. [adresse] indgår ikke som samarbejdspartner i DN’s fredningsforslag
for Lysnetbakken m.v.

**BESLUTNING**

**Bilag**

|  |  |
| --- | --- |
| Lysnet - fredningsforslag udarbejdet af Danmarks Naturfredningsforening | 710-2016-172462 |
| Oversigtskort - Lysnet | 710-2016-176681 |